《送杨而上还剑上》
清代·梁份

最愁浮汉沔，晚泊向寒汀。山夹天垂幕，舟轻水建瓴。

家从云外望，猿到夜分听。却爱乡园树，苍茫到眼青。

作者简介：清江西南丰人，字质人。少从彭士望、魏禧游，讲经世之学。尝只身游万里，览山川形势，访古今成败得失，对河西之山川险要、部落游牧，考察尤悉。卒年八十九。工古文辞。有《怀葛堂文集》、《西陲今略》。